Ministarstvo državne imovine koje vodi dr. Goran Marić, otkrilo je da postoji cijeli niz ljudi koji bespravno žive u državnim stanovima.





Država je, naime, tužila četvoricu bespravnih korisnika državnih stanova u Zagrebu, Kotoribi, Dubrovniku i Preku na otoku Ugljanu. Tuženi su za ukupan iznos od 174.003,03 kune.

Jedan od njih, Stjepan Rusak iz Kotoribe – od kojeg država sudski potražuje 40.948.12 kuna, a u međuvremenu mu je dug narastao na 57.580,52 kune

Rusak je za HRT rekao da stan od 70,99 četvornih metara koji je davnih dana dobio kao zaposlenik nekadašnje tvrtke Bratstvo – smatra svojim te da čeka presudu suda u Strasbourgu.

“Bespravni korisnici stanova su dijelom ljudi koji su nekad radili u državnim službama, prestali su raditi, ali ostali su u tim stanovima jer nikog nije bilo briga za imovinu. Nitko ih nije ništa pitao. To samo pokazuje kako do sada nije bilo aktivnog i učinkovitog upravljanja državnom imovinom, ali tome je sada došao kraj”, poručuje direktorica tvrtke Državne nekretnine d.o.o. Renata Sabo.

Državni tajnik mjesečno prima uplatnice, a sad tvrdi da je “zatečen”

Među dužnicima ima i aktualnih dužnosnika, a rekorder među njima je državni tajnik u Ministarstvu gospodarstva, poduzetništva i obrta, HDZ-ovac Mario Antonić. On duguje gotovo 22.000 kuna za najam državnog stana u Zagrebu.

Antonić tvrdi da je “zatečen” dugom, kažee kako je informaciju o tome dobio tek prije nekoliko dana. Tvrdi da zbog obveza nije stigao provjeriti o čemu se radi, pa dodaje kako je bio uvjeren da mu se najam automatizmom skida s plaće.

I Antonić je, naravno, baš kao i ostali korisnici državnih stanova, dobivao mjesečne uplatnice, a s njima i obavijest o dugu.

Kad je imenovan u Ministarstvo mediji su objavili da Antonić živi u Sloveniji, da mu je privatna tvrtka u blokdi više od dvije godine i da državi duguje 590.000 kuna.

M. Marković/foto:Facebook/RNK Sladorana